Jonas Rudzinskas

Jonas Rudzinskas (g. 1956 m. Vilniuje)Atidaryta Jono Rudzinsko paroda, LR Seimas, 2012 m. – Lietuvos tautodailininkas, visuomenės veikėjas.

 Biografija 
1986 m. baigė Lietuvos dailės akademiją, nuo 1995 m. – Lietuvos dailininkų sąjungos narys. Nuo 1992 m. Lietuvos tautodailininkų sąjungos vadovas. 1998–1999, 2002–2003, 2006–2007 m. menininkų deleguotas buvo Kultūros ministerijos Kultūros ir meno tarybos nariu. Nuo 1990 m. – Lietuvos autorių teisių gynimo asociacijos agentūros valdybos narys-ekspertas, nuo 1993 m. – Meno kūrėjų sąjungų asociacijos valdybos narys, nuo 1996 m. – Spaudos, radijo ir televizijos rėmimo fondo valdybos narys. 1999–2005 m. – Vilniaus etninės veiklos centro valdybos narys, nuo 2000 m. – Lietuvių etninės kultūros draugijos valdybos narys.  2018-2025 m. - Etninės kultūros globos tarybos narys, pirmininko pavaduotojas.

 Kūrybinė, visuomeninė veikla 
Jonas Rudzinskas rengia seminarus, konferencijas, konkursus, plenerus, užsiima knygų, įvairių leidinių apie tautodailininkus ir tautodaile leidyba. Žurnalo „Tautodailės metraštis“ įkūrėjas ir leidėjas, daugelio menotyrinių, analitinių, garsinimo, mokomųjų straipsnių autorius.Nacionalinė J. Basanavičiaus premija paskirta tautodailės puoselėtojui Jonui Rudzinskui, alkas.lt, 2020 11 20.

Surengęs autorines parodas Vilniuje (1978, 1979 m.), salone „Dailė“ Vilniuje (1992 m.), Kretingos dailės muziejuje (2005 m.), Plungės kultūros centre (2005 m.), Telšių dailės galerijoje (2006 m.), Biržų krašto muziejuje (2006 m.), Varėnos parodų rūmuose (2007 m.), LATGA–A salėje Vilniuje (2007 m.), taip pat dalyvavo bendrose parodose Lietuvoje ir užsienyje: Heje Tostrupe, Danijoje (1992 m.), Lietuvių dailės parodoje Romoje (1994 m.), Lietuvių kultūros dienose Orhuse, Švedijoje (1994 m.). Jonas Rudzinskas yra iliustravęs 7 knygas medžio raižymo ir akvatintos technika.Jono Rudzinsko gyvenimo ir veiklos aprašymas, LR Seimas.

 Apdovanojimai 
 Nacionalinė Jono Basanavičiaus premija (2020 m.)

 Šaltiniai 

Kategorija:Lietuvos tautodailininkai
Kategorija:Lietuvos visuomenės veikėjai